Document ID: 32000L0071

Id-Direttiva tal-Kunsill 2000/71/KE
tas-7 ta' Novembru 2000
li tadatta l-metodi tal-kejl kif stabbiliti fl-Annessi I, II, III u IV tad-Direttiva 98/70/KE tal-Parlament Ewropew u tal-Kunsill għall-progress tekniku kif imbassar fl-Artikolu 10 ta' dik id-Direttiva
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/70/KE tal-Parlament Ewropew u tal-Kunsill tat-13 ta' Ottubru 1998 li tirrigwarda l-kwalitá tal-karburanti tal-petrol u tad-diesel u li temenda d-Direttiva tal-Kunsill 93/12/KE [1], u b'mod partikolari, l-Artikolu 10 tagħha,
Billi:
(1) Id-Direttiva 98/70/KE tistabbilixxi speċifikazzjonijiet ambjentali għall-karburanti tal-petrol mingħajr ċomb u tad-diesel. L-Annessi I sa IV ta' dik id-Direttiva jinkludu l-metodi ta' l-eżaminazzjoni u d-dati tal-pubblikazzjoni tagħhom li għandhom jintużaw sabiex tkun iddeterminata il-kwalitá tal-karburanti tal-petrol u tad-diesel kif relatata ma' dawn l-ispeċifikazzjonijiet ambjentali.
(2) L-I standard Ewropew 228 u l-I standard Ewropew 590 jistabbilixxu wkoll l-ispeċifikazzjonijiet għall-kwalitá tal-petrol u tad-diesel rispettivament sabiex jassiguraw il-funzjonament tajjeb ta' dawn il-prodotti. Dawn l-i standards ġew reċentement emendati u adottati mil-Kumitat Ewropew għall-Istandardizzazzjoni fid-29 ta' Ottubru 1999 u l-metodi ta' l-eżaminazzjoni għal ċerti parametri ta' kwalitá li huma nklużi wkoll bħala speċifikazzjonijiet ambjentali fl-Annessi I sa IV tad-Direttiva 98/70/KE ġew emendati jew mibdula sabiex jirriflettu l-progress tekniku. Il-metodi ta' l-eżaminazzjoni fl-Annessi I sa IV għandhom ikunu konsistenti ma' dawk fl-I standards Ewropej 228 u 590 sabiex tkun iffaċilitata l-implimentazzjoni tad-direttiva u sabiex ikun assigurat li tiġi emendata b'mod li tirrifletti l-progress tekniku.
(3) Il-miżuri li hemm dispożizzjoni dwarhom f'din id-Direttiva huma bi qbil ma' l-opinjoni l-tal-Kumitat ta' l-Artikolu 10 stabbilit sabiex, inter alia, jgħin lill-Kummissjoni biex tadatta d-Direttiva 98/70/KE għall-progress tekniku,
ADOTTAT DIN ID-DIRETTIVA:
Artikolu 1
L-Annessi I sa IV tad-Direttiva 98/70/KE huma mibdula bl-Annessi I sa IV ta' din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mill-1 ta' Jannar 2001. Għandhom jinformaw lill-Kummissjoni b'dan minnufih.
Meta l-Istati Membri jadottaw dawk id-disposizzjonijiet, dawn għandhom jinkludu referenza għal din id-Direttiva jew inkella din ir-referenza għandha ssir fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
2. L-Istati Membri għandhom jinformaw lill-Kummissjoni bit-testi tad-disposizzjonijiet ewlenija tal-liġi domestika li huma jadottaw fl-ambitu kopert b'din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 4
Din id-Direttiva hija indirizzata lill-Istati Membri.
Magħmula fi Brussel, fis-7 ta' Novembru 2000.

Labels: 8
3
14
20